text: Milliardordre til Siemens vil skabe job i Vejle og Esbjerg
  18 november 2013 kl. 15.59
  Dong investerer 16,4 milliarder i havvindmølleparker. Vindmøllerne skal leveres af Siemens, og investeringen vil skabe flere arbejdspladser i både Vejle og Esbjerg. Det mener Siemens-direktør.
  Siemens, der har et offshore-kompetencer center i Vejle, skal levere 197 af deres nye 6 megawatt vindmølle til et nyt havvindmølle-projekt. Hos Siemens glæder de sig over bestillingen af deres mange møller.
  - Det er en glædens dag i Vejle. En ordre som den her er med til at vi kan ansætte flere i Vejle, siger Siemens-direktør, Jan Kjærsgaard til TV SYD.
  Der er også gode nyheder til Esbjerg
  - I dag udskiber vi langt størstedelen af vores havvindmøller fra Esbjerg. Vores nye 6 megawatt vindmøller skal også udskibes fra Esbjerg, så det vil også give job der, siger Siemens-direktør, Jan Kjærsgaard til TV SYD.
  Havmølleparkerne vil kunne levere CO2-fri strøm svarende til det årlige strømforbrug hos omkring 600.000 tyske husstande, oplyser Dong i en meddelelse til fondsbørsen.
  Siemens' vinddivision beskæftiger 5.000 danske medarbejdere
  FAKTA
  De nye havvindmøller skal opføres i den tyske del af Nordsøen.Parkerne forventes at være fuldt idriftsat i anden halvdel af 2016.Det er Dongs største investering nogensinde.
  
  